अमृतसर(स.ह., नवदीप): 1962 भारत-चीन युद्ध के दौरान देश भर में पैट्रोल की किल्लत आई। 1965 में इंडियन ऑयल कंपनी की स्थापना हुई। मैंने 1968 में 85 पैसे लीटर पैट्रोल बेचा है। उस समय शहर में केवल 15 पैट्रोल पम्प होते थे, उस समय करीब 100 लीटर पैट्रोल की खपत पम्प पर हुआ करती थी। समय कितनी तेजी से भागा और देखते-देखते आज प्रति लीटर पैट्रोल की कीमत 80 रुपए 35 पैसे पहुंच गई है। उत्तर भारत में अमृतसर, फाजिल्का व अबोहर के लोग सबसे महंगा पैट्रोल खरीदते हैं।